钦定古今图书集成/历象汇编/乾象典/第058卷 > 《查客至斗牛赋》何类瑜
## 钦定古今图书集成/历象汇编/乾象典/第058卷 > 《查客至斗牛赋》何类瑜

“客有远人，寰家海泬，声销迹卷，兑塞巧绝。浩然太素
之和气，劲然乔松之全节。当郁岛以闲安，就灵涛以
怡悦。喜仙查之千里，每秋风之八月。”知必至之不欺，

岂灵怪之历讨，实险阻之备尝。独出于有间之世，转
“入于无何之乡。听不闻其声，类冯异之依大树。久乃
有所遇，若伊尹之在空桑。乘悠远兮不知其行，道渺
澜兮无遗其迹。人与木兮俱浮，天与海兮同碧。次黄
道之的的，穿白榆之历历。反不记其所从，又焉知其
所适？饮牛于津者谁子？弄杼于室者何人？轧轧有声，
缤绮缟兮如雪；盈盈不语，粲明眸兮”若神。忽愕眙以
相顾，虽婉奕而不亲。既持石以赠子，令致问于严遵。
当是时也，星则知客犯尔位，客不知星则吾身。何碧
空之无涯，乃飘然而独往。非智力之所及，实风波而
是仰。昔未乘查也，则在地而成形；今之乘查也，则在
天而成象。若不资巨浪之潜运，安得排青冥而直上？
倬彼星汉，自天而垂。“澹横河之清浅，皎列宿以参差。
客无查，徒劳勤而事何可济；查非客，虽往来而世莫
之知。信其致人于霄汉者，不必轻舟迅楫之力；忘情
于夷险者，亦无波臣川后之欺。”吾既异此事，乃斯焉
而赋斯